**ELŐTERJESZTÉS**

**A Gazdasági és Jogi Bizottság 2025. június 16-i ülésére**

**Javaslat az önkormányzati kizárólagos tulajdonú gazdasági társaságokkal kapcsolatos, bizottsági hatáskörbe tartozó döntések meghozatalára**

**I. Javaslat az AGORA Savaria Nonprofit Kft. által benyújtandó pályázat jóváhagyására**

Tájékoztatom a Tisztelt Bizottságot, hogy az AGORA Savaria Kulturális és Médiaközpont Nonprofit Kft. ügyvezetője a Bizottság jóváhagyását kérte az alább ismertetett pályázat benyújtásához.

Kiíró: Nemzeti Kulturális Alap

Pályázati cél, tartalom:

Olyan művészeti értéket létrehozó és bemutató kulturális fesztiválok megrendelésének támogatása, amelyek önálló koncepcióval és egyedi arculattal rendelkeznek, rendszeres időközönként, ismétlődően megrendezésre kerülnek, a kulturális értékközvetítést elsődleges elemnek tekintik, és magas színvonalon valósítják meg.

Pályázók köre: jogi személyek, egyéni vállalkozók

Az igényelhető támogatás: max. 10.000.000,- Ft/pályázat

Pályázat kódszáma: 506107/263

Támogatási intenzitás: 100 %, önerőt nem igényel.

A pályázati díj összege: A pályázó nevezési díj címen az igényelt támogatás 1%-át + 27% áfát (azonban ez nem lehet kevesebb 10.000,- Ft + áfa összegnél) köteles fizetni.

Megvalósítás időtartama: 2025. január 1. – 2025. december 31.

Benyújtási határidő: 2025. június 27.

A pályázati díjat a társaság saját erőből biztosítja, az további önkormányzati forrást nem igényel.

Az SZMSZ 51. § (3) bekezdés 25. pontja alapján a Gazdasági és Jogi Bizottság hagyja jóvá az önkormányzat vagy intézményei által benyújtásra kerülő pályázatokat, amennyiben azok önrészt nem igényelnek.

**II. Javaslat a SZOVA Szombathelyi Vagyonhasznosító és Városgazdálkodási Nonprofit Zrt.-vel kapcsolatos döntés meghozatalára**

A SZOVA Nonprofit Zrt. a tulajdonában lévő Schaeffler Arena Savaria Multifunkcionális Sportcsarnok, valamint a Tófürdő-Műjégpálya területén található vendéglátó egységeket bérbeadás és üzemeltetés útján kívánja hasznosítani. Tekintettel arra, hogy a Schaeffler Arena Savaria Multifunkcionális Sportcsarnokban található vendéglátó egységek bérbeadására – a SZOVA NZrt.-vel kötött bérleti szerződés alapján – a Szombathelyi Sportközpont és Sportiskola Nonprofit Kft. jogosult, így a két vendéglátó egység bérbeadására vonatkozó pályázati felhívást közös ajánlatkérőként kívánja kiírni.

Az SZMSZ 51. § (3) bekezdés 7. pontja alapján a Gazdasági és Jogi Bizottság szakmai véleményt nyilvánít a polgármester kezdeményezésére gazdasági, vagyoni és pénzügyi kérdésekben.

A vendéglátó egységek pályázati felhívása mellékleteivel együtt az előterjesztés 1. számú mellékletét képezi.

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjen!

**Szombathely, 2025. június 11.**

**/: Dr. Nemény András :/**

**I.**

**Határozati javaslat**

**………/2025. (VI. 16.) GJB sz. határozat**

A Gazdasági és Jogi Bizottság az SZMSZ 51. § (3) bekezdés 25. pontja alapján jóváhagyja, hogy az AGORA Savaria Kulturális és Médiaközpont Nonprofit Kft. a Nemzeti Kulturális Alap által kiírt 506107/263 kódszámú felhívásra pályázatot nyújtson be. A pályázati díj megfizetésére a társaság szokásos működési költségei nyújtanak fedezetet, további önkormányzati forrást nem igényel.

**Felelős:**  Dr. Nemény András polgármester

Horváth Soma alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Horváth Zoltán, a társaság ügyvezetője)

**Határidő:** azonnal

**II.**

**Határozati javaslat**

**………/2025. (VI. 16.) GJB sz. határozat**

A Gazdasági és Jogi Bizottság az SZMSZ 51. § (3) bekezdés 7. pontja alapján egyetért a SZOVA Szombathelyi Vagyonhasznosító és Városgazdálkodási Nonprofit Zrt. tulajdonában lévő, Schaeffler Arena Savaria Multifunkcionális Sportcsarnok, valamint a Tófürdő-Műjégpálya területén található vendéglátó egységek, az előterjesztés 1. számú mellékletével egyező felhívás alapján történő bérbe adásával.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Kovács Cecília, a SZOVA NZrt. vezérigazgatója, a Szombathelyi Sportközpont és Sportiskola NKft. ügyvezetője)

**Határidő:** azonnal